મનસ્વી કહે છે, “શીતલનાં લગ્નમાં હું ગઈ હતી ત્યારે એણે ઘરના તમામ લોકોનાં એટલાં વખાણ કરેલાં કે એણે જ્યારે મને એકએક સભ્યની ફરિયાદ ગણાવવા માંડી ત્યારે મને આશ્ચર્ય થયું. હવે એને આ સંયુક્ત પરિવારમાંથી મુક્તિ જોઈએ છે. એને એવું લાગે છે કે પતિ સાથે એની કોઈ જિંદગી જ નથી રહી. તમામ લોકોના મૂડ અને સ્વભાવ પ્રમાણે એણે જીવવું પડે છે. સામેવાળી વ્યક્તિને શીતલના મૂડ કે મજા સાથે કોઈ મતલબ નથી એ ગ્રંથિ એના મનમાં એવી ઘર કરી ગઈ છે કે જેને દૂર કરવી અઘરી છે.”